**Likumprojekta "Grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā"   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "*Grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā*"(turpmāk – Likumprojekts) izstrādāts, lai nodrošinātu Latvijas Administratīvo pārkāpumu kodeksā (turpmāk – LAPK) noteikto sodu par tabakas izstrādājumu, augu smēķēšanas produktu, elektronisko smēķēšanas ierīču un to šķidrumu jomu iekļaušanu *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā* (turpmāk – Tabakas likums)*.* Likums stājas spēkā vienlaikus ar Administratīvās atbildības likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts atbilstoši 1) Ministru kabineta 2014. gada 22. aprīļa sēdes protokola Nr. 24 26. § "Informatīvais ziņojums "Nozaru administratīvo pārkāpumu kodifikācijas ieviešanas sistēma"";  2) Ministru kabineta 2016. gada 13. decembra sēdes protokola Nr. 68 67. § "Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana"";  3) Ministru kabineta 2018. gada 18. decembra sēdes protokola Nr. 60 98. § "Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana""  noteiktajam uzdevumam – Veselības ministrijai izstrādāt grozījumus Tabakas likumā, lai nodrošinātu administratīvo pārkāpumu kodificēšanu tabakas izstrādājumu, augu smēķēšanas produktu, elektronisko smēķēšanas ierīču un to šķidrumu jomu regulējošajos normatīvajos aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd administratīvo atbildību par pārkāpumiem tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites jomā paredz LAPK 41. pants, 42.1 pants**,** 155. pants, 155.4 pants, 166.9 pants, 166.12 pants, 166.20 pants, 172. pants.  **LAPK 41. panta pirmā daļa** paredz administratīvo atbildību par darba tiesiskās attiecības regulējošo normatīvo aktu pārkāpšanu. Saskaņā ar Tabakas likuma 8.panta septīto daļu tabakas izstrādājumu, augu smēķēšanas produktu, elektronisko smēķēšanas ierīču un elektronisko smēķēšanas ierīču uzpildes tvertņu laišanā tirgū aizliegts iesaistīt personas, kuras ir jaunākas par 18 gadiem. Savukārt saskaņā ar Bērnu tiesību aizsardzības likuma 48.panta otro daļu ir noteikts, ka bērnam ir aizliegts strādāt darbus, kas tieši saistīti ar tabakas izstrādājumu vai citu smēķēšanai paredzētu izstrādājumu vai ierīču, vai to uzpildes tvertņu ražošanu, izmēģināšanu, glabāšanu, lietošanu, kā arī tirdzniecību vai reklāmu. Pamatojoties uz Labklājības ministrijas 2018. gada 21. februāra vēstulē Nr. 31-06/306 minēto, administratīvo pārkāpumu procesu par bērnu nodarbinātības noteikumu pārkāpšanu šajā jomā veic Valsts darba inspekcija, piemērojot LAPK 41. panta pirmā daļā minēto normu, kura dekodifikācijas procesā tiks pārņemta Darba likumā (likumprojekts “Grozījums Darba likumā”[[1]](#footnote-1) Nr. 115/Lp13). Likumprojekts “Grozījums Darba likumā” paredz papildināt Darba likumu ar **162. pantu**, kurā tiek ietverts šobrīd spēkā esošā LAPK 41. panta pirmajā daļā noteiktais administratīvā pārkāpuma sastāvs, kas paredz atbildību par vispārīgiem citiem darba tiesiskās attiecības regulējošo normatīvo aktu pārkāpumiem (tostarp Tabakas likuma un Bērnu tiesību aizsardzības likuma). Tādējādi atbilstoši Labklājības ministrijas sniegtajai informācijai, ja Valsts Darba inspekcija konstatē, ka darba devējs nav ievērojis Darba likuma 37. panta ceturtajā daļā un citos likumos (tai skaitā Tabakas likumā un Bērnu tiesību aizsardzības likumā) noteiktos aizliegumus, no 2020.gada 1.janvāra piemēros sodu, kas paredzēts Darba likuma 162.pantā.  **LAPK 42.1 pants** nosaka administratīvo atbildību par smēķēšanas ierobežojumu neievērošanu (**Likumprojekta 14. panta otrā daļa**), par likuma prasībām neatbilstošu telpu (vietu) ierādīšanu smēķēšanai (**Likumprojekta 14. panta vienpadsmitā daļa**), kas ir Tabakas likuma 10.pantā noteikto prasību pārkāpums. LAPK 42.1 pants nosaka administratīvo atbildību par smēķēšanu, ja to ir izdarījis nepilngadīgais (šis regulējums tiek iestrādāts Bērnu tiesību aizsardzības likumā (Nr. 98 /Lp13). Tāpat 42.1 pants nosaka administratīvo atbildību par likumā paredzēto informatīvo uzrakstu vai simbolu par smēķēšanas aizliegumu neizlikšanu (**Likumprojekta 14.panta sestā daļa**). Atbilstoši Ministru kabineta 2017.gada 16.maija noteikumu Nr.260 “Noteikumi par kārtību, kādā izvietojami informatīvie uzraksti vai simboli par smēķēšanas aizliegumu vai atļauju smēķēt, kā arī par uzrakstu un simbolu paraugiem” 7.punktā noteiktajam uzrakstu vai simbolu izgatavošanu, izvietošanu un saglabāšanu jānodrošina attiecīgo ēku, būvju, telpu un teritoriju valdītājiem, turētājiem vai īpašniekiem.  **LAPK 155. panta pirmā daļa** nosaka administratīvo atbildību par tirdzniecības, sabiedriskās ēdināšanas un pakalpojumu sniegšanas noteikumu pārkāpšanu, tai skaitā attiecībā uz tabakas izstrādājumiem, augu smēķēšanas produktiem, elektroniskajām smēķēšanas ierīcēm vai to uzpildes tvertnēm. Attiecībā uz šo LAPK pantu **Likumprojektā iekļauta 14. panta septītā daļa**, kas nosaka administratīvo atbildību par šņaucamās tabakas, košļājamās tabakas vai tabakas izstrādājumu orālai lietošanai laišanu tirgū (Tabakas likuma 3.panta pirmās daļas 1. un 2.punkta normu pārkāpums). Vienlaikus iekļauta jauna norma, kas atbilst LAPK 155. panta pirmajai daļai – **Likumprojekta 14. panta piektā daļa**, kas nosaka administratīvo atbildību par redzama uzraksta, kas brīdina, ka tabakas izstrādājumu, augu smēķēšanas produktu un elektronisko smēķēšanas ierīču lietošana nopietni kaitē cilvēka veselībai, nenovietošanu mazumtirdzniecības vietās (Tabakas likuma 8.panta astotās daļas normu pārkāpums). Lai par šīs normas pārkāpumiem varētu piemērot sodus veikti grozījumi Tabakas likuma 12.panta otrajā daļā to papildinot ar jaunu 11.punktu nosakot, ka Veselības inspekcija kontrolē šā likuma 8.panta astotajā daļā noteikto prasību izpildi. Vienlaikus šī kompetence noteikta arī likumprojekta 15.panta otrajā daļā.  **LAPK 155. panta trešā daļa** paredz administratīvo atbildību par tabakas izstrādājumu, augu smēķēšanas produktu, elektronisko smēķēšanas ierīču vai elektronisko smēķēšanas ierīču uzpildes tvertņu pārdošanu nepilngadīgajiem (Tabakas likuma 8.panta trešās daļas normu pārkāpums) (**Likumprojekta 14. panta desmitā daļa**), savukārt **LAPK 155.4 panta pirmā daļa** – par tirdzniecību neatļautās vietās (**Likumprojekta 14. panta astotā daļa**), kas ir Tabakas likuma 8.panta pirmās daļas pārkāpums.  Tabakas likuma 8. panta trešā daļa nosaka, ka tabakas izstrādājumus, augu smēķēšanas produktus, elektroniskās smēķēšanas ierīces un elektronisko smēķēšanas ierīču uzpildes tvertnes nedrīkst iegādāties personas, kuras ir jaunākas par 18 gadiem. **Taču LAPK nav paredzēts sods par šo pārkāpumu.** Savukārt LAPK 171.2 pantā ir noteikts sods nepilngadīgajam par alkohola iegādāšanos, šo normu pārņemot likumprojekta “Grozījumi Bērnu tiesību aizsardzības likumā”[[2]](#footnote-2) (Nr. 98 /Lp13) 77. panta otrā daļā. Šajā gadījumā **Likumprojekta 14. panta pirmajā daļā** noteiktais administratīvais sods tiek izmantots kā līdzeklis, lai radītu negatīvu attieksmi pret smēķēšanu.  Saskaņā ar Administratīvās atbildības likuma 13.pantu administratīvais sods ir ietekmēšanas līdzeklis, kas tiek piemērots administratīvo pārkāpumu izdarījušajai personai, lai aizsargātu sabiedrisko kārtību, atjaunotu taisnīgumu, sodītu par izdarīto pārkāpumu, kā arī atturētu administratīvo pārkāpumu izdarījušo personu un citas personas no turpmākas administratīvo pārkāpumu izdarīšanas. Latvijas Administratīvo pārkāpumu kodeksa pastāvīgās darba grupas 2019.gada 21.marta sēdē tika nolemts, ka, ievērojot, ka projekta 1.pantā paredzētajā Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma (turpmāk – likums) 14.panta desmitajā daļā (precizētajā projekta 2.pantā paredzētajā likuma 14.panta pirmajā daļā) ir ietverts līdzīgs regulējums, kāds ir ietverts likumprojektā "Grozījumi Bērnu tiesību aizsardzības likumā", Veselības ministrijai nepieciešams sazināties ar Labklājības ministriju, lai pārrunātu, kurā likumprojektā būtu ietverams projekta 1.pantā paredzētajā likuma 14. panta desmitajā daļā (precizētajā projekta 2.pantā paredzētajā likuma 14.panta pirmajā daļā) ietvertais regulējums. Atbilstoši minētajam precizēt projektu vai iesniegt attiecīgus priekšlikumus likumprojektam "Grozījumi Bērnu tiesību aizsardzības likumā" (Nr. 98/Lp13). Veselības ministrija 08.10.2019 ir iesniegusi priekšlikumu, uz trešo lasījumu Grozījumiem Bērnu tiesību aizsardzības likumā (Nr: 98/Lp13), pārņemt likumprojekta 14.panta pirmo daļu, tādējādi izvairoties no situācijas, kad pēc būtības līdzīgiem pārkāpumiem (alkoholisko dzērienu iegādāšanos un tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu iegādāšanos) sodi noteikti atšķirīgos likumos – Bērnu tiesību aizsardzības likumā un Tabakas likumā.  Latvijas Pašvaldību savienība starpinstitūciju saskaņošanas sanāksmē informēja, ka ļoti bieži pie nepilngadīgām personām tiek konstatēti tabakas izstrādājumi, augu smēķēšanas produkti vai elektroniskās smēķēšanas ierīces. Pašvaldības policija nevar viņus sodīt par iegādāšanos, jo nav iespējams konstatēt iegādāšanas faktu. Tāpat pašvaldības policija viņus nevar arī sodīt par smēķēšanas noteikumu pārkāpumu, jo konkrētā brīdī personas šos izstrādājumus nelieto. Bērnu tiesību aizsardzības likumā ir noteikts, ka bērnā jārada negatīva attieksme pret smēķēšanu, bezdūmu tabakas izstrādājumu lietošanu, kā arī bērnam ir aizliegts strādāt darbus, kas tieši saistīti ar tabakas vai citu smēķēšanai paredzētu izstrādājumu ražošanu, izmēģināšanu, glabāšanu, lietošanu u.c., līdz ar to Latvijas Pašvaldību savienība rosina noteikt administratīvo atbildību ne tikai par šo izstrādājumu iegādāšanos, ja to izdarījusi nepilngadīgā persona, bet arī par šo izstrādājumu glabāšanu, t.i., lai administratīvai atbildībai pakļautu arī tos gadījumus, kad pašvaldības policija pie nepilngadīgas personas atrod tabakas izstrādājumus, augu smēķēšanas produktus vai elektroniskās smēķēšanas ierīces.  Tā kā Veselības ministrija par likumprojektu ir saņēmusi Tieslietu ministrijas iebildumu, kurā tiek norādīts, ka likumprojektā nevar paredzēt sodu par smēķēšanas produktu glabāšanu, ja likumā nav noteikts aizliegums tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu glabāšanai, Veselības ministrija 08.10.2019. Saeimā ir iesniegusi priekšlikumus uz trešo lasījumu Grozījumiem Bērnu tiesību aizsardzības likumā (Nr. 98/Lp13), ar lūgumu papildināt 48.panta pirmo daļu **ar aizliegumu glabāt** tabakas izstrādājumus (t.sk. bezdūmu tabakas izstrādājumus), augu smēķēšanas produktus, elektroniskās smēķēšanas ierīces vai to uzpildes tvertnes. Tāpat lūdzām Bērnu tiesību aizsardzības likumu papildināt ar jaunu 78.pantu, kas paredz **sodu par tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu glabāšanu.** Ņemot vērā minēto, norma, kas paredz sodu par tabakas izstrādājumu (t.sk. bezdūmu tabakas izstrādājumu), augu smēķēšanas produktu, elektronisko smēķēšanas ierīču vai to uzpildes tvertņu glabāšanu, no likumprojekta tika izslēgta. Vienlaikus lūdzām Bērnu tiesību aizsardzības likumu papildināt ar normu, kas paredz sodu ne tikai par smēķēšanu, bet arī par bezdūmu tabakas izstrādājumu lietošanu vai smēķēšanu.  **LAPK 172. pants** nosaka vairākas normas.Panta pirmā daļaattiecībā uznepilngadīgā iesaistīšanu smēķēšanā un trešā daļa – uz tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu nodošanu nepilngadīgā rīcībā tā, ka šīs vielas kļuvušas nepilngadīgajam brīvi pieejamas lietošanai. Minētās normas tiks noteiktas Bērnu tiesību aizsardzības likumā[[3]](#footnote-3)(Nr. 98/Lp13). No minētā projekta anotācijas: “Turklāt jau spēkā esošā Bērnu tiesību aizsardzības likuma 48. panta ceturtās daļas redakcija paredz, ka par bērna iesaistīšanu alkoholisko dzērienu lietošanā vai smēķēšanā uzskatāma arī alkoholisko dzērienu vai tabakas izstrādājumu nodošana bērna rīcībā.”, [..] tāpēc **79.pants nosaka,** ka par bērna iesaistīšanu alkoholisko dzērienu vai citu apreibinošo vielu lietošanā vai smēķēšanā – piemēro naudas sodu no septiņām līdz simt četrdesmit naudas soda vienībām.”  **LAPK 166.9 panta ceturtā daļa** nosaka administratīvo atbildību par normatīvajos aktos noteiktajām būtiskajām prasībām vai tehniskajiem parametriem neatbilstošu preču ievietošanu tirgū, piedāvāšanu vai pārdošanu, kā arī normatīvajos aktos noteiktajām drošuma prasībām neatbilstošu preču vai pakalpojumu ievietošanu tirgū, piedāvāšanu vai pārdošanu (**Likumprojekta 14. panta trīspadsmitā daļa**). Abas minētās normas („drošuma prasības” vai „būtiskās prasības”) Tabakas likuma ietvaros tiek apvienotas 3.pantā pirmajā, otrajā, trešajā, ceturtajā un piektajā daļā.  **LAPK 166.12 panta pirmā daļa** paredz administratīvo atbildību par normatīvajos aktos noteiktās rakstveida informācijas par preci, pakalpojumu, ražotāju, pārdevēju vai pakalpojumu sniedzēju nenodrošināšanu vai par preču ievietošanu tirgū, piedāvāšanu vai pārdošanu bez normatīvajos aktos noteiktā marķējuma vai ar marķējumu, kurā sniegtā informācija vai kura izpildījums neatbilst normatīvo aktu prasībām, vai iepakojuma vienībā vai ar ārējo iepakojumu, kas neatbilst normatīvo aktu prasībām (Tabakas likuma 3.panta pirmā daļa, piektā daļa, 6.pants, 7.pants, Ministru kabineta 2016.gada 17.maija noteikumi Nr. 306 “Noteikumi par prasībām uz iepakojumiem izvietojamiem brīdinājumiem par ietekmi uz veselību”) (**Likumprojekta 14. panta trīspadsmitā daļa**).  **LAPK 166.20 pants** nosaka administratīvo atbildību par tabakas izstrādājumu, augu smēķēšanas produktu un elektronisko cigarešu realizācijas noteikumu pārkāpšanu, proti,:   * **LAPK 166.20 panta pirmā daļa -** par tādu tabakas izstrādājumu vai augu smēķēšanas produktu piedāvāšanu vai realizāciju, kuri nav marķēti ar akcīzes nodokļa markām un **LAPK 166.20 panta trešā daļa -** par tādu cigarešu realizāciju, kuru daudzums iepakojuma vienībā atšķiras no daudzuma, kāds norādīts uz akcīzes nodokļa markas vai cigarešu iepakojuma vienības (abas normas iekļautas Finanšu ministrijas sagatavotajā likumprojektā "Grozījumi likumā "Par akcīzes nodokli"" (134/Lp13) 35. panta trešajā un septītajā daļā[[4]](#footnote-4)); * **LAPK 166.20 panta ceturtā daļa -** par tādu tabakas izstrādājumu, augu smēķēšanas produktu, elektronisko cigarešu, to uzpildes flakonu vai jaunieviestu tabakas izstrādājumu laišanu tirgū, par kuriem nav sniegta informācija kompetentajai institūcijai (**Likumprojekta 14. panta divpadsmitā daļa**), kas ir Tabakas likuma 5.panta pirmās daļas normu pārkāpums; * **LAPK 166.20 panta piektā daļa -** par tādu cigarešu iepakojuma vienību, kurās ir mazāk par 20 cigaretēm, vai tinamās tabakas iepakojuma vienību, kurās ir mazāk par 30 gramiem tabakas, laišanu tirgū (**Likumprojekta 14. panta trīspadsmitā daļa**), kas ir Tabakas likuma 3.panta pirmās daļas 5.un 6.punkta normu pārkāpums; * **LAPK 166.20 panta sestā daļa –** par tabakas izstrādājumu, elektronisko cigarešu un to uzpildes flakonu pārdošanu vai iegādāšanos ar distances līguma palīdzību, kas ir Tabakas likuma 8.panta otrās daļas normu pārkāpums (**Likumprojekta 14. panta devītā daļa**).   Iepriekš minētas normas tiek ietvertas Likumprojektā, saglabājot administratīvā soda veidu, svītrojot konfiskāciju, jo Administratīvās atbildības likums šādu soda veidu neparedz. Lai nodrošinātu vienotu naudas sodu piemērošanu, Likumprojektā naudas sodu apmērs izteikts naudas soda vienībās.  Vienlaikus, ņemot vērā smēķēšanas nodarīto kaitējumu sabiedrības veselībai, Likumprojekts paredz **paaugstināt naudas soda** zemāko robežu fiziskām personām un juridiskām personām (**Likumprojekta 14. panta piektajā, sestā, septītajā, astotajā, devītajā un trīspadsmitajā daļā**), kā arī noteikt naudas soda augšējo robežu attiecībā uz smēķēšanas ierobežojumu pārkāpumiem (**Likumprojekta 14. panta otrā daļa**).  Tāpat pēc Valsts policijas pārstāvja paustā viedokļa Smēķēšanas ierobežošanas valsts komisijas sēdes laikā 2017. gada 7. decembrī, tiek paaugstināts sods juridiskām personām par likuma prasībām neatbilstošu telpu (vietu) ierādīšanu smēķēšanai (tostarp ūdenspīpes pakalpojumu piedāvāšanu) no 210 līdz 350 euro uz 200 līdz 500 naudas soda vienībām jeb no 1000 līdz 2500 euro (**Likumprojekta 14. panta vienpadsmitā daļa)**.  Tādējādi tiktu nodrošināts administratīvā soda samērīgumus, jo šāds paaugstinājums ļautu sasniegt mērķi un pakalpojuma sniedzējs nepārkāptu likumu dēļ salīdzinoši niecīgā soda apmēra.  Tabakas likuma 6.panta desmitā daļa paredz, ka uz katras tabakas izstrādājuma iepakojuma vienības, ko laiž tirgū, ir izvietots: 1) unikālais identifikators, kuru, lai nodrošinātu tā veselumu, drukā vai piestiprina tā, ka šo identifikatoru nevar noņemt, izdzēst un nekādā veidā noslēpt vai pārtraukt, tostarp izmantojot nodokļu markas vai cenu zīmes vai atverot iepakojuma vienību; 2) redzams un neredzams drošības elements, kas ir drošs pret viltojumiem un kas piestiprināts vai drukāts tā, lai šo elementu nevarētu izdzēst un nekādā veidā noslēpt vai pārtraukt, tostarp izmantojot nodokļu markas un cenu zīmes vai citus tiesību aktos paredzētus elementus. Ievērojot minēto, likumprojektu nepieciešams papildināt ar jaunu **14.panta trešo daļu** – par tādu tabakas izstrādājumu piedāvāšanu vai realizāciju, uz kuriem nav izvietoti unikālie identifikatori vai drošības elementi, - juridiskajām personām piemēro brīdinājumu vai naudas sodu līdz septiņsimt desmit naudas soda vienībām. Šāda piemērojamā soda amplitūda ļaus soda piemērotājiem diferencēt piemērojamā soda apmēru atkarībā no tā, kurš tabakas izstrādājumu aprites posms nav nodrošinājis attiecīgo unikālo identifikatoru vai drošības elementu esamību.  2018.gada 20.decembrī Saeimā tika pieņemti grozījumi Tabakas likumā, kur 6.panta vienpadsmitā daļa paredz, ka Ministru kabinets nosaka Komisijas 2017. gada 15. decembra Īstenošanas regulā (ES) 2018/574 par tehniskajiem standartiem attiecībā uz tabakas izstrādājumu izsekojamības sistēmas izveidi un darbību (Dokuments attiecas uz Eiropas Ekonomisko zonu) (turpmāk — Īstenošanas regula Nr. 2018/574) minēto kompetento iestādi un prasības tabakas izstrādājumu izsekojamības sistēmas darbības nodrošināšanai. Ņemot vērā Īstenošanas regulas Nr. 2018/574 noteiktās prasības, likumprojektu nepieciešams papildināt ar jaunu **14.panta ceturto daļu** – par normatīvo aktu neievērošanu attiecībā uz tabakas izstrādājumu izsekojamības sistēmas darbību – juridiskajām personām piemēro brīdinājumu vai naudas sodu līdz septiņsimt desmit naudas soda vienībām. Šāda piemērojamā soda amplitūda ļaus soda piemērotājiem diferencēt piemērojamā soda apmēru atkarībā no tā, kurš tabakas izstrādājumu aprites posms nav nodrošinājis attiecīgo unikālo identifikatoru vai drošības elementu esamību.  Vienlaikus Tabakas likuma pārejas noteikumu 5.punktā ir noteikts, ka šī likuma 6.panta desmitā daļa attiecībā uz cigaretēm un tinamo tabaku piemērojama no 2019.gada 20.maija, bet attiecībā uz pārējiem tabakas izstrādājumiem – no 2024.gada 20.maija. Ievērojot augstāk minēto, likumprojektu nepieciešams papildināt ar jaunu **pārejas noteikumu 11.punktu** – Grozījumi šā likuma 14.panta trešajā daļā attiecībā uz pārējiem tabakas izstrādājumiem (izņemot cigaretes un tinamo tabaku) stājas spēkā 2024.gada 20.maijā.  Likums stājas spēkā vienlaikus ar Administratīvās atbildības likumu.  Likumprojektā saglabātas šobrīd noteiktās kompetentās iestādes (Valsts policija, pašvaldības policija, Valsts ieņēmumu dienests un Veselības inspekcija) paredzēto administratīvo sodu piemērošanai, papildus nosakot, ka attiecībā uz Likumprojekta **14.panta piekto daļu** ir atbildīga Veselības Inspekcija un attiecībā uz Likumprojekta 1**4.panta trešo un ceturto daļu** atbildīgā institūcija ir Valsts ieņēmumu dienests (atbilstoši Ministru kabineta 2019.gada 9.aprīļa noteikumiem Nr. 155 “Tabakas izstrādājumu izsekojamības sistēmas noteikumi”, kas izdoti uz Tabakas likuma 6.panta vienpadsmitās daļas pamata). |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija. |
| 4. | Cita informācija | Izskatīts LAPK darba grupā. |
| |  |  |  |  |  |  |  | | --- | --- | --- | --- | --- | --- | --- | |  | Pieņemto lēmumu skaits par administratīvās atbildības piemērošanu | | | Pieņemto lēmumu skaits par audzinoša rakstura piespiedu līdzekļu piemērošanu | | | |  | **2016** | **2017** | **2018** | **2016** | **2017** | **2018** | | LAPK 41.panta pirmā daļa | 459 | 460 | 371 | 0 | 0 | 0 | | LAPK 41.panta otrā daļa | 489 | 488 | 378 | 0 | 0 | 0 | | LAPK 41.panta trešā daļa | 6 | 3 | 5 | 0 | 0 | 0 | | LAPK 41.panta ceturtā daļa | 15 | 10 | 10 | 0 | 0 | 0 | | LAPK 41.panta piektā daļa | 13 | 12 | 3 | 0 | 0 | 0 | | LAPK 41.panta sestā daļa | 0 | 0 | 0 | 0 | 0 | 0 | | LAPK 42.1 panta pirmā daļa | 2217 | 2420 | 1692 | 1 | 11 | 10 | | LAPK 42.1 panta otrā daļa | 15 | 51 | 49 | 0 | 1 | 0 | | LAPK 42.1 panta trešā daļa | 15 | 37 | 50 | 0 | 0 | 0 | | LAPK 42.1 panta ceturtā daļa | 2110 | 2188 | 1807 | 217 | 959 | 1041 | | LAPK 155.panta pirmā daļa | 149 | 138 | 136 | 0 | 0 | 0 | | LAPK 155.panta otrā daļa | 8 | 9 | 14 | 0 | 0 | 0 | | LAPK 155.panta trešā daļa | 198 | 176 | 275 | 0 | 0 | 0 | | LAPK 155.panta ceturtā daļa | 22 | 18 | 16 | 0 | 0 | 0 | | LAPK 155.panta piektā daļa | 41 | 20 | 27 | 0 | 0 | 0 | | LAPK 155.panta sestā daļa | 5 | 2 | 2 | 0 | 0 | 0 | | LAPK 155.panta astotā daļa | 9 | 116 | 125 | 0 | 0 | 0 | | LAPK 155.4 panta pirmā daļa | 62 | 98 | 95 | 1 | 0 | 0 | | LAPK 155.4 panta otrā daļa | 2 | 3 | 2 | 0 | 0 | 0 | | LAPK 166.9 panta pirmā daļa | 1 | 3 | 5 | 0 | 0 | 0 | | LAPK 166.9 panta otrā daļa | 2 | 1 | 0 | 0 | 0 | 0 | | LAPK 166.9 panta trešā daļa | 7 | 6 | 6 | 0 | 0 | 0 | | LAPK 166.9 panta ceturtā daļa | 2 | 0 | 0 | 0 | 0 | 0 | | LAPK 166.12 panta pirmā daļa | 29 | 21 | 7 | 0 | 0 | 0 | | LAPK 166.12 panta trešā daļa | 0 | 0 | 0 | 0 | 0 | 0 | | LAPK 166.20 panta pirmā daļa | 6 | 31 | 35 | 0 | 0 | 0 | | LAPK 166.20 panta otrā daļa | 0 | 0 | 0 | 0 | 0 | 0 | | LAPK 166.20 panta trešā daļa | 0 | 0 | 0 | 0 | 0 | 0 | | LAPK 166.20 panta ceturtā daļa | 0 | 0 | 0 | 0 | 0 | 0 | | LAPK 166.20 panta piektā daļa | 0 | 0 | 0 | 0 | 0 | 0 | | LAPK 166.20 panta sestā daļa | 0 | 6 | 9 | 0 | 0 | 0 | | LAPK 172.panta pirmā daļa | 59 | 108 | 96 | 1 | 1 | 0 | | LAPK 172.panta otrā daļa | 26 | 29 | 31 | 0 | 0 | 0 | | LAPK 172.panta trešā daļa | 125 | 116 | 133 | 4 | 6 | 2 | | LAPK 172.panta ceturtā daļa | 7 | 6 | 8 | 0 | 0 | 0 | | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņu ražotāji, importētāji, izplatītāji, tirgotāji, kuriem jānodrošina Tabakas likumā un citos saistītajos normatīvajos aktos noteikto normu ievērošana attiecībā uz tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņu  apriti. Tāpat arī ēku, būvju, telpu un teritoriju valdītāji, turētāji un īpašnieki, kuriem jānodrošina atbilstošu vietu vai telpu ierādīšana saskaņā ar likuma prasībām, kā arī atbilstošo informatīvo uzrakstu un simbolu izvietošana.  Vienlaikus Likumprojektam ir pozitīva ietekme uz sabiedrības veselību, jo tiek aizstāvētas sabiedrības intereses kopumā, nodrošinot ikviena iedzīvotāja tiesības dzīvot tīrā un labvēlīgā, ar smēķēšanai paredzētu tabakas izstrādājumu un augu smēķēšanas produktu dūmiem, kā arī ar elektronisko smēķēšanas ierīču tvaiku nepiesārņotā vidē.  Veselības inspekcija, Valsts ieņēmumu dienests, Valsts policija un pašvaldības policija Likumprojektā paredzēto pasākumu īstenošanu nodrošinās piešķirto finanšu līdzekļu ietvaros.  Ieņēmumi no Likumprojektā paredzēto administratīvo sodu piemērošanas plānojami kārtējā gada likumā par valsts budžetu. Likumprojektam nav finansiālas ietekmes uz valsts budžetu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 03.07.2019. nodots publiskajai apspriešanai līdz 03.08.2019. |
| 2. | Sabiedrības līdzdalība projekta izstrādē | Saņemts Tabakas izstrādājumu ražotāju nacionālās asociācijas iebildums. |
| 3. | Sabiedrības līdzdalības rezultāti | Publiskās apspriešanas laikā saņemts iebildums no Tabakas izstrādājumu ražotāju nacionālās asociācijas. Šāds iebildums saskaņošanas laikā saņemts arī no Latvijas Darba devēju konfederācijas. 13.09.2019. starpinstitūciju saskaņošanas sanāksmes laikā visām iesaistītajām pusēm, t.sk. tabakas industrijas pārstāvjiem, sniegts skaidrojums par likuma normu piemērošanas kārtību. |
| 4. | Cita informācija |  |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības inspekcija, Valsts ieņēmumu dienests, Valsts policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Tiesību akta projekta izpildes nodrošināšana tiks īstenota piešķirto valsts budžeta līdzekļu ietvaros. |

Veselības ministre I.Viņķele

Vīza: Valsts sekretāre D.Mūrmane-Umbraško

Voitkeviča 67876095

Lilita.Voitkeviča@vm.gov.lv

Purvlīcis 67876100

[Rolands.Purvlicis@vm.gov.lv](mailto:Rolands.Purvlicis@vm.gov.lv)

Jurševica 67876186

[Anita.Jurševica@vm.gov.lv](mailto:Anita.Jurševica@vm.gov.lv)

1. [https://titania.saeima.lv/LIVS13/saeimalivs13.nsf/webAll?SearchView&Query=([NumberTxt]=115/Lp13)&SearchMax=0&SearchOrder=4](https://titania.saeima.lv/LIVS13/saeimalivs13.nsf/webAll?SearchView&Query=(%5bNumberTxt%5d=115/Lp13)&SearchMax=0&SearchOrder=4) [↑](#footnote-ref-1)
2. https://titania.saeima.lv/LIVS13/saeimalivs13.nsf/webAll?SearchView&Query=([Title]=\*b%C4%93rnu\*)&SearchMax=0&SearchOrder=4 [↑](#footnote-ref-2)
3. https://titania.saeima.lv/LIVS13/saeimalivs13.nsf/webAll?SearchView&Query=([Title]=\*b%C4%93rnu\*)&SearchMax=0&SearchOrder=4 [↑](#footnote-ref-3)
4. <http://tap.mk.gov.lv/lv/mk/tap/?pid=40413974&mode=mk&date=2018-01-16> [↑](#footnote-ref-4)